
SLOVENSKI JEZIK

KAJ JE JEZIK

Jezik je sredstvo, s katerim lahko tvorimo (govorimo oz. pišemo) besedila ter sprejemamo 
(poslušamo oz. beremo) in razumemo besedila drugih. Jezik je za človeka temeljno sredstvo sporazumevanja (komunikacije).

Uporabljamo besedni jezik, dopolnjujejo pa ga tudi prvine nebesednega jezika (kretnje,

mimika obraza, drža telesa, skice, fotografije …).

Besedni jezik je osnovni način sporazumevanja z besedami. Naučimo se ga iz vsakdanjega okolja, natančno ga spoznamo v šoli, pomagamo pa si lahko tudi z jezikovnimi priročniki:
Slovar slovenskega knjižnega jezika, šolske in znanstvene slovnice, Slovenski pravopis, etimološki slovarji, slovarji tujk, terminološki slovarji.

KAJ JE SPORAZUMEVANJE

Sporazumevanje zajema najmanj dve osebi: tistega, ki govori ali piše, in onega, ki posluša ali bere.

SPOROČANJE

Sporočanje je zavestno dejanje sporočevalca. Ta tvori besedilo z znamenji besednega jezika v slušnem ali vidnem prenosniku, torej govori ali piše.
DEJAVNIKI SPOROČANJA

Pri sporočanju nastaja besedilo. Upoštevati moramo načela dobrega sporočanja:

okoliščine,

namen,

tema,

jezik,

prenosnik,

značilnosti posamezne besedilne vrste.

FAZE SPOROČANJA

1. Iznajdba

2. Urejanje

3. Ubesediljenje

NAČELA USPEŠNEGA SPOROČANJA

1. Poznavanje teme. Sporočamo le o tem, kar dobro poznamo.

      Sporočati moramo le resnične podatke.

2. Upoštevamo okoliščine sporočanja, tj. čas in kraj sporočanja, predvsem pa naslovnika, tj. njegovo starost izobrazbo/poklic, družbeni položaj, … 

3. Upoštevamo prvine in pravila danega besednega jezika.

      Besedilo mora biti jezikovno pravilno, jasno in razumljivo.

4. Upoštevamo značilno zgradbo izbrane besedilne vrste, npr. opravičila, voščila, zapisnika, razprave, … 

5. Upoštevamo prednosti in pomanjkljivosti slušnega oz. vidnega prenosnika.

BESEDNI IN NEBESEDNI JEZIK

Nebesedne prvine zapisanega besedila pripomorejo k večji zanimivosti, preglednosti in jasnosti:

Črke, besede in povedi so lahko različno velike, poudarjene, podčrtane, zapisane poševno ali kako drugače spremenjene.

Mednaslovi,slikovno gradivo, preglednice, grafi. 

KAJ JE BESEDILO

Besedilo je osrednja enota sporočanja in sprejemanja. Sestavlja ga lahko ena ali več povedi.
Besedilo je le tisto besedno sporočilo, iz katerega lahko zaradi njegove urejenosti prepoznamo, čemu je nastalo in o čem govori (prepoznamo njegov namen in temo), v katerem se povedi smiselno navezujejo druga na drugo in v katerem ne manjka noben za razumevanje bistveni podatek.Torej so besedila le tista, ki so:

1. smiselna – imajo prepoznaven namen in temo,

2. sovisna – posamezni deli so med seboj logično in slovnično povezani,

3. zaokrožena – tvorijo vsebinsko in oblikovno celoto.

ZVRSTI SLOVENSKEGA JEZIKA

Slovenski jezik ima več različic oz. zvrsti.

SOCIALNE ZVRSTI SLOVENSKEGA JEZIKA  (delitev glede na pokrajinsko, starostno, poklicno … pripadnost sporočevalca).

                                SOCIALNE ZVRSTI SLOVENSKEGA JEZIKA

                              KNJIŽNA ZVRST                                         NEKNJIŽNE ZVRSTI

knjižni zborni jezik        knjižni pogovorni                  prostorske                     interesne

                                              jezik                            

                                                                                   narečja    pokrajinski      sleng žargon argo                                                                                                       

                                                                                                  pogovorni 

                                                                                                  jezik                               

Knjižna zvrst jezika (knjižni jezik) je ena sama. Knjižni jezik je skupen za vse Slovence. Nihče od nas ga ne govori že od mladih nog, temveč smo se ga naučili, predvsem v šoli. Knjižni jezik ima dve različici: zborni in knjižni pogovorni jezik.

Zborni jezik predvsem pišemo, govorimo ga takrat, kadar nastopamo v javnosti, torej pred večjo skupino ljudi. Pravila zbornega jezika so zapisana v jezikovnih priročnikih, učimo pa se jih tudi v šoli.

Knjižni pogovorni jezik je nekoliko sproščena različica zbornega jezika, zanj ne veljajo tako stroga pravila. Od zbornega se loči predvsem v izgovarjanju besed (zborno: moram delati, pogovorno: moram delat; zborno: odgovorite, pogovorno: odgovorte). Knjižni pogovorni jezik samo govorimo.

Neknjižnih zvrsti načeloma ne pišemo, govorimo pa jih le v pogovorih, in to le na posameznih delih slovenskega ozemlja oz. v posameznih interesnih skupinah.

Prostorske zvrsti

Narečja govorijo na manjših zemljepisnih območjih. Na celotnem slovenskem ozemlju je   okrog 50 narečij. Poznamo sedem narečnih skupin: koroško, primorsko, rovtarsko, gorenjsko, dolenjsko, štajersko in panonsko. Narečja se med seboj ločijo v nekaterih glasovih in mestu naglasa, v besedah in njihovi obliki.

Na nastanek narečij je vplivalo več dejavnikov: zemljepisne razmere (visoke gore, močvirja), soseščina drugih jezikov, pripadnost raznim deželam …

  Pokrajinsko pogovornih jezikov je več, vendar pa manj kot narečij, saj jih govorijo v večjih prostorskih enotah Slovenije, tj. pokrajinah oz. večjih središčih. Tako poznamo ljubljanski, celjski, mariborski … pogovorni jezik. Vsi ti pogovorni jeziki so pokrajinsko obarvani, zato po govoru ločimo Primorca ali Korošca.Ta pogovorni jezik se uporablja v vsakdanjih pogovorih ljudi iz iste pokrajine.

Interesne zvrsti

Sleng je jezik ljudi iste starosti/generacije. Znan je zlasti najstniški/mladostniški sleng; današnji sleng je poln neslovenskih besed (angleških), čustveno zaznamovanih, tudi grobih, in slovenskih besed z novim pomenom. Mladostniški sleng se nenehno spreminja.

( keš – denar, mačka – dekle, finta – zvijača, hropci – starši …).

Žargon je jezik ljudi istega poklica, dela ali konjička. Tako poznamo žargon avtomehanikov, zdravnikov, vojakov, šivilj, natakarjev …

Žargonske izraze špon, cvek, prfoks, slova, piflanje, špricanje (zalivanje) pozna vsak dijak, ne pa tudi vsak Slovenec.

Argo ali latovščina je jezik skrivnih združb (tatov, prekupčevalcev mamil, narkomanov). Ta jezik je razumljiv le članom teh skupin. 

Latovščina, papajščina – v besede vrivamo določene zloge: Smola vsila zbralanila nala polagolavorla. 

FUNKCIJSKE ZVRSTI SLOVENSKEGA JEZIKA (delitev glede na družbeno vlogo, funkcijo, namen sporočanja).
                              FUNKCIJSKE ZVRSTI SLOVENSKEGA JEZIKA

                              UMETNOSTNI JEZIK                         NEUMETNOSTNI JEZIK

                              poezija, proza, dramatika                       praktičnosporazumevalni jezik

                                                                                             publicistični

                                                                                             strokovni: praktičnostrokovni

                                                                                                         poljudnoznanstveni        

                                                                                                         znanstveni

Neumetnostni jezik

Praktičnosporazumevalni jezik uporabljamo za preprosta, vsakodnevna govorjena in pisana sporočila, obvestila in podobno. Kadar ga pišemo, upoštevamo pravila knjižnega oz. zbornega jezika. Povedi so seveda enostavnejše, preprostejše, razumljivejše.

Strokovni jezik je natančen, objektiven, nečustven. Kdor piše strokovno, mora dobro poznati strokovne izraze (termine) svoje stroke in jih pravilno uporabljati.

V takem jeziku so napisani strokovni članki, navodila za zahtevnejša strokovna opravila, šolski učbeniki …

Praktičnostrokovni jezik vsebuje manj strokovnih izrazov, vendar mora biti natančen in razumljiv. Ta jezik uporabljajo pri svojem delu obrtniki, trgovci, delavci v šolstvu, zdravstvu. V tem jeziku so napisana navodila za uporabo določenih naprav, gospodinjskih strojev, vremenska napoved, kuharski recepti …

Znanstveni jezik je zelo zapleten, saj vsebuje veliko terminov in tujk, pa tudi povedi so zapletene, znanstvena besedila so namenjena le ožjemu krogu ljudi.

Poljudnoznanstveni jezik je jezik besedil, ki z znanstvenimi spoznanji seznanja širši krog ljudi, tudi nestrokovnjake.Vsebovati ne sme preveč tujk in terminov, stavki ne smejo biti zapleteni, za lažje razumevanje pa se poslužuje skic, risb, fotografij …

Poljudnoznanstvena besedila so besedila o življenju živali, o raznih odkritjih, besedila v učbenikih in v poljudnoznanstvenih revijah (Gea, Proteus, Življenje in tehnika).

Publicistični jezik je jezik, ki se uporablja v besedilih množičnih občil (časopisi, radio, televizija …). Uporabljajo ga novinarji oz. tisti, ki objavljajo v množičnih občilih.

Publicistična besedila so: novice, poročila, reportaže, komentarji …

Publicistični jezik mora biti razumljiv, nezapleten, bralca mora pritegniti (udarni naslovi),

namenjen je širokemu in po izobrazbi raznolikemu krogu bralcev.

GLASOSLOVJE

Besede izgovarjamo z glasovi, ki jih tvorimo z govornimi organi ali govorili.

Govorila delimo na dihala (trebušna prepona, rebra, mišice prsnega koša, pljuča, sapnici in sapnik) in na govorno cev (grlo z glasilkama, stene goltne, ustne in nosne votline, jezik, jeziček, zobje in ustnice). Glasove tvorimo z izdihanim zrakom.

V slovenskem knjižnem jeziku je 29 glasnikov (fonemov), tj.takih glasov, ki v besedi lahko razločujejo pomen, npr. kosa – koza, peti – piti. 

Delimo jih na samoglasnike in soglasnike.

                                   Glasniki slovenskega knjižnega jezika


                      

samoglasniki                                                     soglasniki

                                               zvočniki                                          nezvočniki

i                u                            m l n r j v

  é          ó                              (mlinarjev)                       

    ê  ə  ô                                                                      zveneči                   nezveneči

        á                                                                       b d g z ž dž               s h š k f c p t č

                                                  (džez ga že budi)      (ta suhi škafec pušča)

Samoglasniki
Imamo 8 samoglasnikov, ki jih zapišemo s 5 črkami
V besedi so nosilci zlogov. Beseda ima toliko zlogov, kolikor ima samoglasnikov.

Besede: kdo, rž, prt, dež so enozložne.

Besede: okno, rja, srna so dvozložne.

Besede: Alenka, oboa, oaza so trizložne.

Predlogi s/z, k/h so nezložni.

Samoglasniki v besedi so naglašeni ali nenaglašeni. Naglašene izgovarjamo glasneje.

Enozložne besede (kdo, kam, pes, dež …) so načeloma naglašene. Nekaj enozložnih besed, imenujemo jih naslonke, je brez naglasa, npr. in, pa, ter, jim, ga, mu …

V večzložnih besedah je navadno naglašen en samoglasnik.

Naglasna znamenja

´      ostrivec  zaznamuje dolžino in ozkost: mesto, noč, dober, jesen, padalo, Mojca, miza, mati

`      krativec zaznamuje kračino: pes, nič, kup, pogreb, nastop, kosmat, megla,tema
^      strešica zaznamuje dolžino in širokost: metla, oče, želja, voda, teta, gora,otrok

Soglasniki

Soglasnikov je 21. Delimo jih na :

Zvočnike (6): m, n, r, l, v, j    (mlinarjev)

Nezvočnike (15): zveneči: b, d, g, dž, z, ž   ( Moj nori lev bedi že zgodaj.)

                            nezveneči : p, t, k, c, č, f, s, š, h   (Ta suhi škafec pušča.)

Glasovne premene

                 PREGLAS – o se spremeni v e za c, č, ž, š, j: Matjaž – Matjažem, 

                             lovec – lovcem 

                             PRILIKOVANJE/ ASIMILACIJA –zveneči in nezveneči soglasniki se med                         
                 seboj izenačujejo:

                 zveneči (Z) pred nezvenečimi (N) – N: zapis – hrbtenica, izgovor –       hrptenica (hrbet)                                                                     

                             N pred Z – Z: zapis – glasba, izgovor – glazba (glasiti)

!!! Izjeme: gristi – grizem, lesti – lezem, molsti – molzem, mož – moški, Pariz – pariški
Predlog k izgovarjamo in pišemo kot h pred k, g: h Katri, h gozdu
Predlog z/s izgovarjamo in pišemo kot z pred zvenečimi: z mamo, z avtom

                                                               s  pred nezvenečimi: s Petrom, s kravato
BESEDOSLOVJE – POMEN BESEDE

Besede so dogovorjena znamenja iz glasov ali črk, s katerimi poimenjujemo vse, kar vidimo, slišimo in zaznamo okrog sebe: predmete, pojme, dejanja, lastnosti …

Vsaka beseda ima dogovorjen pomen, ima pa tudi natančno določeno glasovno oz. črkovno, govorno oz. pisno podobo – če besedo izgovorimo ali zapišemo drugače, je to lahko že druga beseda (npr. bom – dom) ali pa napačno zapisana beseda (boš – doš).

To pomeni, da ima beseda dogovorjen pomen in dogovorjeno tvarno stran besede (tvarna stran besede je sestavljena iz glasov in črk).

BESEDE GLEDE NA ŠTEVILO POMENOV 

Besede so lahko:

Enopomenke – imajo samo en pomen: glagol, sonet, arterija, romboid … Najpogosteje so to strokovne besede.

Večpomenke – imajo več pomenov: buča, jezik, noga, dekle, maček …

Npr. pomen besede buča (glej Slovar slovenskega knjižnega jezika)

Osnovna pomena sta dva: 1. rastlina, 2. posoda.

To besedo uporabljamo tudi za različna strokovna poimenovanja, kar je v  

geselskem članku v slovarju označeno z znakom <>, ki uvaja t. i.         

terminološko gnezdo

.          3. pomen je preneseni: pog. (pogovorno), eks. ( ekspresivno, čustveno) 

            buča namesto besede glava (pogovorno, ne v knjižnem jeziku)

            Primere pogovorno oz. ekspresivno rabljene besede najdemo v t.i.

            frazeološkem gnezdu, ki je označeno z znakom   . .

Enakozvočnice (homonimi) so besede, ki imajo enako glasovno ali pisno podobo, po pomenu pa niso povezane: vile, predlog, zakon …

Ločimo enakoglasnice: led/let

              enakopisnice: hotel/hotel

Blizuzvočnice (paronimi): trenirka/trenerka

Sopomenke (sinonimi) so besede, ki imajo enak ali soroden pomen in različno izrazno podobo: lep/krasen, samoglasnik/vokal, kričati/vpiti/dreti se/vreščati …

Nadpomenke so besede, ki so drugim po pomenu nadrejene: iglavci – smreka, jelka, bor.
Podpomenke so besede, ki so drugim po pomenu podrejene: smreka, jelka, bor. 

Protipomenke so besede, ki so po pomenu nasprotne: velik – majhen.
Besedna družina – besede, ki imajo skupen koren in so sorodne po pomenu.

goba – goban – gobica – gobišče – gobji – gobov – gobar – gobarica – gobarstvo – gobast – gobav - gobavost 

Ko smo zgoraj navedene besede razstavili na „prafaktorje“ – morfeme: gob-a, gob-an …,

smo ugotovili, da imajo iste osnovne pomenske sestavine, tj. -gob-. Pravimo, da imajo te besede skupen koren oz. so nastale iz skupnega korena. Besede z istim korenom oz. iz skupnega korena ter s sorodnim pomenom spadajo v isto besedno družino.

kričati, kričač, kriče, kričeč, zakričati, kričanje – te besede imajo isti koren -krič-, spadajo v isto besedno družino. 
Besedo kričati lahko povežemo tudi z besedami nogomet, stadion, …, in sicer na podlagi tematske povezanosti. Pravimo, da te besede spadajo v isto tematsko polje.

Besedi dežela in deževen ne spadata v isto besedno družino, ker nista sorodni po pomenu, besedi dežnik in deževen pa, saj imata isti koren in sta sorodni po pomenu.

SLOGOVNA VREDNOST BESED

Pes, kuža, psiček, ščene, mrcina, cucek …

Od navedenih besed lahko le besedo pes uporabljamo v katerem koli besedilu, ostale besede pa imajo omejeno rabo. Npr. psiček uporabljamo ljubkovalno.

Slogovno nezaznamovane besede (nevtralne) so besede, ki jih lahko uporabljamo v katerem koli besedilu.Te besede predmetnost le poimenujejo.
Slogovno zaznamovane besede pa lahko uporabljamo le v določenih besedilih.Te besede poimenjujejo predmetnost, hkrati pa razodevajo sporočevalčev odnos do poimenovane predmetnosti.

Slogovno zaznamovane besede

Čustveno zaznamovane (predmetnost poimenujemo tako, da hkrati razodevamo svoje čustveno razmerje do nje).

Naklonjenost izražamo z:

1. ljubkovalnicami: mišek, ljubček, atek …

2. olepševalnicami: nelep, močnejše postave, nekam se mi mudi …
3. otroškimi besedami: spančkati, pupcati, čičati …

Nenaklonjenost izražamo z:

1. slabšalnicami: požeruh, donda, kislica …

2. zmerljivkami/psovkami: bedak, budalo, prasec …

3. kletvicami: hudič, jebelacesta, mat kurja …

4. prostaškimi (vulgarnimi) besedami: posrane, vritmepiši, jajcati …

Čustveno zaznamovane besede so tudi besede, s katerimi predmetnost poimenujemo privzdignjeno, vzneseno.

Prav tako lahko posmeh ali neodobravanje izrazimo tako, da uporabimo „pozitivno“ besedo za nekaj, kar nam ni všeč, naslovnik pa prepozna njen dejanski pomen šele iz okoliščin in iz nebesednih spremljevalcev govorjenja, npr. iz poudarka. Gre za ironično rabo besede: To je bila pa res dobra poteza! (slaba).
Nečustveno zaznamovane besede 

· Pokrajinsko zaznamovane

Narečne ali pokrajinsko pogovorne besede: gučati, oma, turščica, cukete …

· Družbeno zaznamovane

Slengovske (kul, žur, ful, mega …) in žargonske besede (amerikanka,          

prebukirati, prištepati …)

· Funkcijsko zaznamovane

1. praktičnosporazumevalne besede: pisker, lokalec, pobje …

2. uradovalne besede: stornirati, garancija, kolek, predračun …

3. strokovne besede: spojina, premet, fotosinteza …

4.   publicistične besede: izgubarji, peterka, za zeleno mizo …

· Časovno zaznamovane

1. novejše besede: števka, zgoščenka, medmrežje …

2. starinske besede: duri, dasiravno, ako, nejako …

IZVOR BESED

Večina besed je domačih, precej pa jih je prevzetih.

Domače besede so treh vrst:

1. tiste, ki izvirajo iz prednika današnje slovenščine, tj. iz indoevropskega prajezika, praslovanščine ali zgodnje slovenščine (stol, suknja, potica),
2. tiste, ki so nastale (in še nastajajo) v novejšem času (predvsem v zadnjih 200 letih) na podlagi starejših slovenskih besed (npr. cvet – cvetličarna, čevelj – čevljar, gost – zgostiti – zgoščenka),
3. tiste, ki izvirajo iz posnemanja naravnih zvokov oz. glasov.

Prevzete besede so tiste, ki so prišle v slovenščino iz jezikov, s katerimi nismo povezani razvojno, temveč zemljepisno ali kulturno (iz nem. bukve, hiša, iz angl. vikend, bejbi, iz lat. republika, egoizem, iz ital. korajža, fužina, iz franc. šofer, garaža, iz srb. čevapčiči, otvoritev, iz hrv. divota, iz češ. pivo …).
Glede na stopnjo prilagojenosti slovenskemu knjižnemu jeziku so prevzete besede:

1. popolnoma prilagojene – SPOSOJENKE (popolnoma poslovenjene – v pisavi, izgovoru, pregibanju – butik, bife, kultura, čokolada, garaža, pica …);

2. deloma prilagojene – TUJKE (deloma poslovenjene, izgovarjamo in pregibljemo jih po naše, ohranimo pa tuji zapis – show /šou šova/, jazz, allegro, renault …);

3. neprilagojene – CITATNE BESEDE (ohranijo tuji izgovor, zapis in slovnične lastnosti - 

first lady, I`m sorry …)

Nekatere prevzete besede so odveč, saj imamo namesto njih ustreznejše domače besede: lampa – svetilka, egoizem – sebičnost, korajža – pogum, osveta – maščevanje …

DELJENJE BESED

Pri deljenju besed upoštevamo sestavo zloga. Pri tem upoštevamo naslednja pravila:

1. Ob samoglasniku morajo biti tudi soglasniki (ne o-čka, temveč oč-ka).

2. Del mora biti izgovorljiv (ne vz-hajati, temveč vzha-jati). 

3. Samoglasniške in soglasniške sklope delimo (pri-imek, iz-za).

4. Samostojnih obrazil v tvorjenkah ne delimo (čez-meren).

5. Črkovnih sklopov,ki v prevzetih besedah zaznamujejo en glas, ne delimo (Goe-the).

ZAPISOVANJE PREVZETIH BESED

Občna imena podomačujemo (kokakola,džip), izvirni zapis ohranjajo le glasbeni izrazi (cantabile, rock´n roll), znamke avtomobilov (peugeot).
Lastna imena načeloma ohranijo izviren zapis (Shakespeare, New York Times).

Po domače pa zapisujemo:

1. Imena nekaterih slavnih osebnosti (Kolumb), svetnikov (Ignacij Lojolski), vladarjev in papežev.

2. Nekatera  zemljepisna imena (Rim, Elizejske poljane).

3. Stvarna imena, razen imen podjetij in časopisov (Dunajski dečki). 

BESEDOTVORJE

TVORJENOST BESED

· besede so sestavljene iz morfemov, to so najmanjši deli besed, ki so nosilci pomenov

· koren je jedrni oz. osnovni del besede: sestr-a, zob-ø

· končnica izraža slovnične lastnosti in je spremenljivi del: sestr-a, zob-ø
· obrazilo je morfem, ki spreminja pomen: sestr-ica, zob-o-zdravnik

· netvorjenke so besede, sestavljena iz korena in končnice: sestra, zob, zdravo, gledati

· tvorjenke so besede, sestavljene iz korena in obrazil: sestrica, zobozdravnik, pregledati

NASTANEK TVORJENK

· skladenjska podstava ─ besedna zveza, iz katere nastane tvorjenka: majhna sestra → sestrica; zdravnik za zobe → zobozdravnik
· besedotvorna podstava ─ pomensko jedro, ki ga dobimo iz skladenjske podstave, lahko je enodelna: sestr-ica, lahko pa dvo- ali večdelna: zob-o-zdravnik 
· obrazilo – lahko je priponsko (na desni strani korena), medponsko (med korenoma) ali predponsko (na levi strani korena): sestr-ica, zob-o-zdravnik, pred-skupina
VRSTE TVORJENK

· izpeljanka – obrazilo ima za besedotvorno podstavo: sestrica

· zloženka – obrazilo je med dvo- ali večdelno podstavo: zobozdravnik
· sestavljenka – obrazilo ima pred besedotvorno podstavo: predskupina
· sklop – brez obrazil: štiriindvajset
· krnitev – kratice in okrajšave (iz skladenjske podstave vzamemo samo nekaj glasov): NUK, itd.

PISANJE SKUPAJ IN NARAZEN 

· večino tvorjenk pišemo skupaj, nekaj pa je izjem
· z vezajem pišemo:
· če je prva sestavina črka ali števka: C-vitamin, A4-format

· če je zaporedje obrnjeno, pišemo narazen: vitamin C, format A4

· priredne zloženke: belo-modro-rdeča

· zveze zaimkov z le-, če je ta spredaj: le-ta (sicer tale)

· skupaj ali narazen pišemo:

· zloženke, ki jim lahko zamenjamo vrstni red: lego kocke, legokocke

· zloženke, pri katerih se prva beseda ne sklanja: mini krilo, minikrilo

· pridevnike, pri katerih prva beseda pomeni barvo ali odtenek: sivo rjav, sivorjav

· zaimke s prislovom: redko kdo, redkokdo

· sklope s -koli: kjer koli, kjerkoli

· narazen pišemo:

· zveze, ki jih lahko razdružimo s »kot«: čokoladno rjav

· zveze prislova in pridevniške besede: tako imenovan, nizko leteč

· frazeološke zaimke: bog ve kje

stalne prislovne zveze: slej ko prej, zdaj zdaj
SKLADNJA

(sintaksa) je področje jezika, kjer obravnavamo stavčne člene, kako le-te

povezujemo v stavke, te pa v povedi, povedi v zveze povedi in končno v večpovedno besedilo.

Zvoni.
Preden smo pripešačili do naslednje vasi, nas je zajela gosta megla, zato smo bili prisiljeni

prenočiti pod kozolcem.

Čeprav je bila utrujena, je trenirala po pet ur dnevno.

Prinesi motorno žago, električno brusilko, tesarsko kladivo in vodno tehtnico.

Poved je sestavljena iz stavkov, iz enega ali več. Torej poznamo enostavčne in večstavčne – zložene povedi. Število stavkov v povedi ugotovimo tako, da preštejemo osebne glagolske oblike oz. povedke.

Marija Terezija je vpeljala šolsko obveznost.

Ta poved je enostavčna, ker je v njej le ena osebna glagolska oblika oz. povedek – je vpeljala

ENOSTAVČNA POVED
je lahko:

stavek- Prihaja.

pastavek- Res …
Marija Terezija je vpeljala šolsko obveznost in uvedla številne druge reforme.

Ta poved je večstavčna oz. zložena iz dveh stavkov, saj sta v njej dve osebni glagolski obliki oz. dva povedka – je vpeljala … uvedla.

Stavki  v večstavčni  povedi so lahko:
-zveza neenakovrednih stavkov - podredno zložena poved: Prinesli smo ji,kar je potrebovala.

-zveza enakovrednih stavkov- priredno zložena poved: Prinesli smo ji vse potrebno in bila je zadovoljna.
POVED
Poved je najmanjša samostojna enota sporočila, ki nekaj pove. Lahko je tudi že sama besedilo. Če je zapisana, je njen začetek zaznamovan z veliko začetnico, konec pa z ločilom. Če je izgovorjena, se navadno začne z višjim tonom, konča pa s končno intonacijo.

Zahvaljujemo se Vam za božično-novoletna voščila.

Pokličite nas in izberite popevko tedna.

Ponudba tedna!

Te še tišči v prsih?

STAVEK

Stavek so besede zbrane okrog ene osebne glagolske oblike.

Marija Terezija je vpeljala šolsko obveznost na Kranjskem ob koncu 18. stoletja. 

je osebna glagolska oblika

Stavek sestoji iz delov, ki jih imenujemo stavčni členi.

STAVČNI ČLENI SO:

povedek             osebek              predmet            prislovno določilo

Stavčne člene prepoznamo s pomočjo vprašalnic. Najprej se vprašamo po povedku, nato pa po ostalih stavčnih členih.

Povedek – kaj se je zgodilo, kaj se dogaja

Osebek – kdo/kaj + povedek

Predmet – koga/česa + povedek

            komu/čemu + povedek

            koga/kaj + povedek

            o kom/o čem + povedek

            s kom/s čim + povedek

Prislovno določilo – kje/kdaj/kako/zakaj + povedek

Kaj se je zgodilo?             je vpeljala – povedek

Kdo je vpeljala?                Marija Terezija – osebek

Kaj je vpeljala?                 šolsko obveznost – predmet

Kdaj je vpeljala?               ob koncu 18. stoletja – prislovno določilo

Kje je vpeljala?                 na Kranjskem – prislovno določilo

Stavčni členi so lahko goli – iz ene polnopomenske besede 

Janez bere časopis.

ali zloženi – iz dveh ali več polnopomenskih besed

Ljubljanski založnik je izdal delo Ivana Cankarja Hlapec Jernej in njegova pravica.

STAVČNI ČLENI

	
	VPRAŠALNICA
	PRIMER

	POVEDEK
	Kaj se dogaja?
	V šoli se nihče ne more izogniti konfliktom.

	OSEBEK
	Kdo/kaj + povedek?
	V šoli se nihče ne more izogniti konfliktom.

	PREDMET
	Koga/česa, komu/čemu,

koga/kaj, pri kom/čem, s kom/čim

+ povedek ?
	V šoli se nihče ne more izogniti konfliktom.

	PRISLOVNO DOLOČILO
	Kdaj, kje, kako, zakaj + povedek?
	V šoli se nihče ne more izogniti konfliktom.


Ločevanje predmeta in prislovnega določila: če se lahko vprašamo z vprašalnico za prislovno določilo, to ni predmet

 Govorim z očetom – s kom – predmet

 Potujem z avtom – kako – prislovno določilo načina

POVEDEK

Lisica je prebrisana tatica. Iskala je kaj dobrega za pod zob. Toda tokrat ji je žrtev spretno ušla. Varno je zaprta v kokošnjaku.

Povedek je tisti stavčni člen, ki izraža:

dejanje (je ušla),

dogajanje (je iskala),

stanje (je zaprta),

lastnost (je prebrisana tatica).

Po njem se vprašamo: Kaj se dogaja oz. kaj se zgodi?
Ana je študentka.

Ana mora prebrati roman.

je študentka, mora prebrati – zložena povedka, 

je, mora – imenujemo vez

študentka, prebrati – imenujemo povedkovo določilo
Ana mi je jezna odprla vrata.

 je jezna odprla je povedek, ki vsebuje povedkov prilastek.

Povedkov prilastek je tisti del povedka, ki pove, v kakšnem stanju je bil kdo/kaj v trenutku dejanja.

POVEDEK


              goli                                                                                         podredno zloženi

Miha brska po spletnih straneh.                                                                                                                                  

            povedek + povedkovo določilo                                    povedek + povedkov prilastek    

                      Dedek je utrujen.                                           Otroci so se zagoreli vrnili z morja.

OSEBEK

 Janko in Metka sta se izgubila. 
Osebek je tisti stavčni člen, ki pomensko dopolnjuje povedek. Izraža vršilca dejanja, nosilca stanja ali poteka. 

Po njem se vprašamo: Kdo ali kaj + povedek
Včasih osebka ni in si ga tudi ni mogoče predstavljati: Vso noč je deževalo. 
Osebek povedku določa osebo, število in spol:

Sošolec Saša je zbolel.
Osebek je lahko gol (Mateja je pospravila sobo.), iz ene same polnopomenske besede. Lahko pa je zložen (Vodnik in Kopitar sta pripadala Zoisovemu krogu.) iz dveh ali več polnopomenskih besed. 

Če so polnopomenske besede v zloženem osebku enakovredne, je osebek priredno zložen:

(Vodnik in Kopitar).

Če so polnopomenske besede v zloženem osebku neenakovredne, je osebek podredno zložen:

(Izlet na Snežnik je odpadel.)

V podredno zloženem osebku Izlet na Snežnik so besede v neenakovrednem razmerju, in sicer ena je nadrejena – jedro izlet, druga pa je podrejena – določilo oz. prilastek na Snežnik.
Izlet na Snežnik – jedro je samostalniška beseda, zato tako zvezo imenujemo samostalniška besedna zveza, v določilu pa je pridevniška ali samostalniška beseda ali prislov :

Spodnje Pirniče … izlet na Snežnik … vrnitev domov

d          j                    j             d                j            d

Spodnje Pirniče – spodnje – levi ujemalni prilastek, ker se z jedrom ujema v spolu, številu in sklonu.

Izlet na Snežnik – na Snežnik – desni neujemalni prilastek.

Medved, težak 250 kilogramov, je prisopihal na rob gozda.

j                  d

OSEBEK


              goli                                                                                                             zloženi

Triglav je najvišja gora.                                                                                                                                  

                                                        priredno                                                            podredno  

                                    Moka, sol in voda so osnovne sestavine.                                       

                                                                                                            levi prilastek                        desni prilastek     

                                                                                   tvoj prijatelj                          brat Rok        

PREDMET

Predmet je tisti/tisto, ki ga prizadeva povedkovo dejanje. 

Vprašalnice: Koga/česa ni?                            Učiteljice ni v razredu.

                     Komu/čemu dam?                      Daj učiteljici!
                     Koga/kaj vidim?                        Vidim učiteljico.

                     O kom/čem govorim?                O učiteljici govori lepo.
                S kom/čim se ukvarjam?            Z učiteljico nimajo težav.
PRISLOVNO DOLOČILO

KRAJA    kje + povedek, kam + povedek, kod + povedek, od kod + povedek

V Ljubljani bo kongres zdravnikov.
ČASA      kdaj + povedek, koliko časa + povedek, kako pogosto + povedek

Trgovina bo odprta v ponedeljek.
VZROKA     zakaj + povedek, čemu + povedek, pod katerim pogojem + povedek, kljub čemu + povedek

Zaradi snežnega meteža sva obtičala na cesti. 

NAČINA     kako + povedek

Čez dva meseca se boste po tej progi vozili s hitrim vlakom. 
ZVEZE STAVKOV

Večstavčne ali zložene povedi so iz zvez stavkov, tj. iz najmanj dveh stavkov. Zato pravimo, da so stavki v večstavčni povedi dveh vrst: osnovni in dopolnjevalni.

Dopolnjevalni stavek, ki dopolnjuje celotni osnovni stavek, je z osnovnim stavkom v enakovrednem razmerju – poved je iz enakovrednih stavkov. Če dopolnjevalni stavek, ki dopolnjuje le del osnovnega stavka, osnovnemu stavku ni enakovreden, temveč mu je podrejen, je razmerje med njima neenakovredno.

Povedim iz enakovrednih stavkov pravimo priredno zložene povedi, povedim iz neenakovrednih stavkov pa podredno zložene povedi.

PRIREDNA ZVEZA STAVKOV    S + S

Priredno zložene povedi so iz najmanj dveh stavkov v enakovrednem razmerju:

Popotnik je dolgo pripovedoval in vsi so ga zbrano poslušali. 

Vsak stavek bi lahko stal samostojno.

Popotnik je dolgo pripovedoval. Vsi so ga zbrano poslušali.

Ob osnovnem stavku stoji dopolnjevalni, ki dopolnjuje osnovni stavek z določeno vrsto podatka. Na podlagi tega, katero vrsto podatkov vsebuje dopolnjevalni stavek, ločimo več vrst priredij, in sicer: vezalno, stopnjevalno, ločno, protivno, posledično, pojasnjevalno in sklepalno. 

PRIREDNO ZLOŽENA POVED (PRIREDJE)

	
	VEZNIKI
	PRIMER

	VEZALNO
	in, pa, ter (ni vejice)
	Spomenik bodo obnovili in očistili.

	STOPNJEVALNO
	ne-ne, niti-niti (ni vejice)

ne samo (le)-ampak tudi
	Ne bo niti stroškov niti ne bo zmanjkalo časa.

	LOČNO
	ali-ali, bodisi-bodisi (ni vejice)
	Šla bom na tečaj ali si poiskala službo.

	PROTIVNO
	a, toda, vendar, pa ampak, temveč, marveč
	Ne bomo govorili na pamet, ampak bomo pregledali podatke.

	POSLEDIČNO
	zato
	Nisem še smučal, zato grem na tečaj.

	POJASNJEVALNO
	saj, namreč, kajti, in sicer
	Prešeren gleda proti Wolfovi ulici, kajti tam je živela Julija.

	SKLEPALNO
	torej, zatorej
	V hiši gori luč, torej je nekdo doma.


PODREDNA ZVEZA STAVKOV    S/S

Podredno so zložene tiste večstavčne povedi, v katerih dopolnjevalni stavek ne dopolnjuje celotnega osnovnega stavka, temveč le njegov del. Dopolnjevalni stavek je v neenakovrednem razmerju do osnovnega stavka – pravimo, da je od njega odvisen, zato ga imenujemo odvisnik, osnovni stavek pa imenujemo glavni stavek.

Kdor je bolan, potrebuje zdravilo.

odvisnik           glavni stavek
VRSTE ODVISNIKOV

Glede na to, kateri del glavnega stavka dopolnjuje odvisni stavek, ločimo dve vrsti odvisnikov:

1. odvisnike, ki dopolnjujejo povedek glavnega stavka:

osebkov odvisnik (S)

predmetni odvisnik (S) 

prislovnodoločilni odvisnik (S)

2. odvisniki, ki dopolnjujejo samostalniško besedo v katerem koli stavčnem členu glavnega stavka :

prilastkov odvisnik (S)

PODREDNO ZLOŽENA POVED (PODREDJE ALI ODVISNIK)

	
	VPRAŠALNICA + 

GLAVNI STAVEK
	VEZNIKI
	PRIMER

	OSEBKOV
	kdo/kaj
	kdor, kar, da,

ali, da, kako, če
	Kdor išče, ta najde.

	PREDMETNI
	koga/česa

komu/čemu

koga/kaj

o kom/čem

s kom/čim
	kogar, kar, da,

ali, kaj, kod, če
	Enajsti člen pravi, da je uradni jezik slovenščina.

	KRAJEVNI
	kam, kje, kod
	kjer, kamor
	Gobe smo iskali, kjer je podrast.

	ČASOVNI
	kdaj
	ko, kadar, dokler,

od kdaj, medtem ko
	Pridi, ko končaš delo.

	NAČINOVNI
	kako
	ne da, kot da, 

tako da
	Pozdravila sva se, kot da sva stara znanca.

	VZROČNI
	zakaj
	ker
	Grem v sobo, ker tu nimam miru.

	DOPUSTNI
	kljub čemu
	čeprav, četudi
	Čeprav sneži, greva na sprehod.

	NAMERNI
	čemu,

s kakšnim namenom
	da
	Pripravi perilo, da ga bom oprala.

	POGOJNI
	pod katerim pogojem
	če
	Prej bom končal, če mi boš pomagal.

	PRILASTKOV
	kakšen, kateri
	ki, kateri, da, kot
	Sneg, ki je padal več dni, je razveselil smučarje.


BESEDNE VRSTE

OBLIKE BESED

BESEDNE VRSTE

· besedne vrste so skupine besed z enakimi pomenskimi lastnostmi in enako vlogo v stavku

· pregibne besedne vrste – spreminja se jim oblika, lahko jim določimo slovnične lastnosti (samostalniška beseda, pridevniška beseda, glagol, nekateri prislovi)

· polnopomenske besede – so nosilke pomena v stavku, opravljajo vlogo stavčnega člena (samostalniška beseda, pridevniška beseda, glagol, prislov)

	Samostalniška beseda

· samostalnik

· posamostaljeni pridevnik

· samostalniški zaimek
	teta, Justi, čas

odrasli

mi, kdor

	Pridevniška beseda

· pridevnik

· pridevniški zaimek

· števnik
	letni, nov

moj, nekateri

en, prvi

	Glagol
	ugotavljam, vztrajati

	Prislov
	doma, letos, pametno

	Predlog
	pri, na, v

	Veznik
	in, ki, ali

	Členek
	tudi, sploh

	Medmet
	uf, čiv čiv


Samostalniška beseda

· besede, ki neposredno ali posredno poimenujejo osebe, rastline, živali, stvari, pojme

· vprašalnice: kdo ali kaj (imenovalnik)

                           koga ali česa (rodilnik)

                           komu ali čemu (dajalnik)

                           koga ali kaj (tožilnik)

                           (o) kom ali (o) čem (mestnik)

                           (s) kom ali (s) čim (orodnik) 

Samostalnik

· neposredno poimenuje bitja, stvari, pojme


lastno ime (velika začetnica)                                                              občno ime (mala začetnica)

                                                                                                                       

osebno      zemljepisno    stvarno                                          števni sam.             neštevni sam.   

  Jaka            Ljubljana          Aero                                                 stol                                       
                                                                         edninski                                          množinski 

                                                                                                                                        hlače

                               skupna imena                  snovna imena           pojmovna imena                            

                                   vejevje                                sladkor                        mladost

Oblikovne lastnosti: 

· število (ednina, dvojina, množina: slika, sliki, slike)
· spol (moški, ženski, srednji: fant, ženska, dete)

· sklon (imenovalnik, rodilnik, dajalnik, tožilnik, mestnik, orodnik)

· sklanjatev (moška, ženska, srednja)

	
	moška
	ženska
	srednja

	1.
	korak-Ø, -a

Mark-o, -a
	lip-a, -e
	mest-o, -a 

polj-e, -a 

	2.
	vojvod-a, -e
	perut- Ø, -i
	/

	3.
	APZ- Ø, - Ø
	Iris- Ø, - Ø
	/


Posamostaljeni pridevnik 

· prvotni pridevnik, ki se rabi samostalniško

glavni delavec, dežurna zdravnica          glavni, dežurna

Samostalniški zaimek

· posredno poimenuje bitja, stvari, pojme

   

osebni                                                                                           neosebni

   jaz, ti, on, midva …                                                                           kdo, kaj (vprašalni)

            povratno osebni                                                                     kdor, kar (oziralni)   

   sebe, sebi                                                                                          nekdo, nekaj (nedoločni)

                                                                                                               nihče, nič (nikalni)

                                                                                                               kdo, kaj (poljubnostni)

1. oseba: govoreči (jaz)

2. oseba: ogovorjeni (ti)

3. oseba: neudeleženi (on)

Pridevniška beseda

· besede, ki dopolnjujejo pomen samostalnikov, neposredno ali posredno označujejo:

· lastnosti – kakšen (velik)

· vrsto – kateri (gledališki)

· svojino – čigav (Linhartov)

· količino – koliko (osemnajst)

Pridevnik

· neposredno poimenuje lastnost, vrsto ali svojino
   

            lastnostni                                           vrstni                                            svojilni 

             kakšen                                               kateri                                            čigav

Slovnične lastnosti: 

· spol (moški, ženski, srednji: nov, nova novo)

· število (ednina, dvojina, množina: velik, velika, veliki)

· sklon (imenovalnik, rodilnik, dajalnik, tožilnik, mestnik, orodnik)

· stopnjevalnost: tristopenjsko stopnjevanje: osnovnik (lep)

                                                                                            primernik (lepši, bolj lep)

                                                                                            presežnik (najlepši, najbolj lep)

                                            dvostopenjsko stopnjevanje (drag, predrag)

· določnost: nedoločna in določna oblika pri lastnostnih pridevnikih moškega spola (bel, beli)

Sosed ima bel in rdeč avto. Beli je pokvarjen. 

Števnik

· neposredno poimenuje količino ali položaj v vrsti

         glavni                            vrstilni                            ločilni                                množilni

    eden, pet, tisoč           prvi, peti, tisoči                  dvoje, petero (koliko)       enojen, dvojen

                                                                                 dvoja, petera (koliker)               

                     

        količina                     položaj v vrsti                                                           pomnoženost oz.

                                                                                     količina ali                     količina delov 

                                                                                     količina več vrst         

· glavne in vrstilne števnike zapisujemo tudi s števkami, za vrstilnimi vedno postavimo piko: 23 (glavni), 23. (vrstilni)

· zapisovanje s črkami: glavni števniki: števnike od 1 do 99 in stotice pišemo skupaj, druge          pa narazen (tri tisoč tristo triintrideset); vrstilni števniki: vse pišemo skupaj (tristotriintrideseti)

Pridevniški zaimek
· posredno poimenuje lastnost, vrsto, svojino, količino


      osebni                                                                                                         neosebni

svojilni                      moj, tvoj, njihov                      kakšen, kateri, čigav, koliko (vprašalni)               

povratno svojilni       svoj                                         kakršen, kateri/ki, kolikor (oziralni)

                                                                                     nekakšen, neki, nekoliko (nedoločni)

                                                                                     nikakršen, noben, nič (nikalni)

                                                                                     tak, ta, tisti, oni, toliko (kazalni)       

Glagol

· besede, ki izražajo dejanje, stanje, dogajanje, obstajanje, zaznavanje, spreminjanje ali odnos do stvarnosti

 

osebne glagolske oblike                                                     neosebne glagolske oblike

naredim, narediš                                                                 nedoločnik (hoditi)

neredi                                                                                  namenilnik (hodit)

                          opisni deležnik na -l (hodil, -a, -o)

                          trpni deležnik na -n/-t (iskan, -a, -o)

Slovnične lastnosti osebnih glagolskih oblik:

· oseba (1., 2., 3.: gledam, gledaš, gleda)

· število (ednina, dvojina, množina: gledam, gledava, gledamo) 

· čas (sedanjik, prihodnjik, preteklik, predpreteklik: gledam, bom gledal, sem gledal, sem bil gledal)
· naklon (povedni, velelni, pogojni: gledam, glej, bi gledal)
· vid (dovršni – po trajanju omejeno dejanje: pogledam; nedovršni – po trajanju neomejeno dejanje: gledam)

· prehodnost (prehodni – vezava na predmet: gledam (očeta); neprehodni – ni vezave na predmet: jokala je)
· način (tvorni, trpni: gledam, je gledan)
Zanikanje osebnih glagolskih oblik:

· z nikalnico ne: ne želim (pišemo narazen)

· s predpono: nimam, nočem

· pri zanikanih glagolih je predmet v rodilniku

Prislov

· besede, ki poimenujejo okoliščine dejanja (kraj, čas, način, vzrok)

           krajevni                          časovni                  načinovni                         vzročni

       kje, kam, kod                       kdaj                         kako                                zakaj

 gori, domov, povsod                 danes                       potihoma                         nalašč
                                                                                          

                                                                          lahko jih stopnjujemo

Predlog

· besede, ki izražajo razmerja med neenakovrednimi besedami ali besednimi zvezami

· vplivajo na sklon samostalnika ali samostalniške besedne zveze, pred katero stojijo (na omaro, pri omari)

· pazi: v – gibanje v notranjost (v Ljubljano)

               iz – gibanje navzven (iz Ljubljane)

               na – gibanje vrh nečesa (na Triglav)

               z/s – gibanje navzdol (s Triglava – s pred nezvenečimi nezvočniki, z pred ostalimi)  

Veznik

· besede, ki izražajo razmerja med enakovrednimi besedami, besednimi zvezami in stavki ter neenakovrednimi stavki

· priredni vezniki: enodelni: in, ampak,  kajti, ali, toda, pa …

·                               dvodelni vezniki: ali - ali, niti - niti, ne - ne …

· podredni vezniki: ker, ko, da, če, ki …

· enobesedni vezniki: ker, če, da, in …

· večbesedni vezniki: medtem ko, ne samo, ampak tudi … 

Členek

· besede, ki izražajo odnos sporočevalca do stvarnosti: pritrjevanje (menda, da), zanikanje (ne), izpostavljanje (tudi) …

· lahko spremenimo njegovo mesto v povedi, s tem se spremeni pomen (Tudi mladi se radi zabavajo. Mladi se radi tudi zabavajo.)

Medmet

· besede, ki imajo vrednost samostojnih sporočil: 

· izražajo sporočevalčevo doživljanje stvarnosti: hi, oj, joj, ej …

· posnemajo glasove živali in naravne šume: čiv čiv, mjav, bim bam bom …

z njimi navezujemo ali ohranjamo stike z ljudmi: na svidenje, ojla …

PRAVOPIS

Velika začetnica

Z veliko začetnico pišemo:

1. Prvo besedo v povedi: Beseda ni konj.

2. Lastna imena: Janez, Slovenija, Zdravljica
3. Izraze spoštovanja: …pozdrave Vam pošilja …

4. Svojilne pridevnike iz lastnih imen: Janezov, Mickin

5. Za dvopičjem v premem govoru: Učitelj vpraša: „Ali ste napisali nalogo?“
6. Začetke večjih naštevalnih enot: Slovenski pregovori so: Kdor ne dela, naj ne je; Dvakrat premisli, enkrat povej …
7. Začetek citirane povedi v okviru druge povedi: Z verzom „Največ sveta …“ je Prešeren …

Vse ostalo pišemo z malo začetnico.

Imena delimo na:

· občna imena, ki so splošna poimenovanja vrste bitij, stvari in pojmov. Pišemo jih z malo začetnico.

· lastna imena, ki so natančnejša poimenovanja. Pišemo jih z veliko začetnico.

Občna imena delimo na:

1. osebna občna imena: delavec, meščan, mulat, liberalec …

2. zemljepisna občna imena: dežela, gora, puščava …

3. stvarna občna imena: bonbon, cesta, realizem, rokometni klub …

Lastna imena delimo na:

1. osebna lastna imena: Micka, Janez, Krpan …

2. zemljepisna lastna imena: Kočevje, Soča, Triglav …

3. stvarna lastna imena: (naslov knjige) Deseti brat, (pašteta) Kekec, (podjetje) Alpina …

OSEBNA OBČNA IMENA pišemo z malo začetnico.

Z njimi poimenujemo:

· vrsto ljudi: belec, črnec, rumenokožec …

· bitja z nadnaravnimi lastnostmi: bog, vila, čarovnica, sojenica … 

· osebe glede na bivanje: dolinec, hribovec, meščan, državljanka …

· osebe glede na družbeno pripadnost: kristjan, liberalec, nacionalist …

· osebe glede na položaj v družbi: volilec, poslanec, direktor, kralj, ravnatelj …

· osebe glede na dejavnost: kmet, kovač, profesor, doktor …

· pripadnike zavodov, podjetij, ustanov: metalkar (delavec v Metalki) …

· bitja poimenovana s stalnimi besednimi zvezami z lastnim imenom: dedek Mraz, lepa Vida, lisica Zvitorepka, primorski Slovenec, severni Slovani, stari Grki …

· jurček (goba), judež (izdajalec), štefan (steklenica), silvester (silvestrovanje), volt (merska enota), neža (bodeča) …

!!! Velika začetnica ponazarja lastno ime, mala začetnica pa občno ime.

Sosedova Lučka liže lučko.

Otroci vrtca Jurček so jurčki.

Če živiš v Kamniku, si Kamničan, v Ljubljano pa se voziš s kamničanom.

OSEBNA LASTNA IMENA pišemo jih z veliko začetnico.

Ločimo :

1. Rojstno (krstno) ime, ki je lahko enobesedno (Jaka, Marija, Luka) ali večbesedno (Sokolje oko, Stara sablja).
Večbesedno osebno lastno ime pišemo: začetek sestavljenega imena pišemo z veliko začetnico, neprve sestavine pa po vzorcu občno – lastno ime (sablja je občno ime).

2. Družinsko ime (priimek): Novak, Kveder …

Rojstno ime pišemo pred priimkom: Franc Novak.

Priimek pišemo pred imenom le v seznamih: Novak, Franc.

Tuja družinska imena pišemo kot v originalu:

Charles de Gaulle, Vincent van Gogh …

!!! De Gaulle, Van Gogh

Pregibanje:

Primož Trubar, Primoža Trubarja, Primožu Trubarju …

Julija Levec, Julije Levec, Juliji Levec …

Julija Levčeva, Julije Levčeve, Juliji Levčevi …

!!!

Zofka Kveder-Jelovšek

Zofka Kveder Jelovšek

Anton Tomaž Linhart

Fran Maselj Podlimbarski

3. Vzdevki ali skrivna imena :

Lovro Kuhar-Prežihov Voranc

4. Imena prebivalcev:

Slovenec, Celjanka, Sobočan …

5. Poimenovanja po pokrajinah:

Gorenjec, Dolenjka, Primorec …

6. Imena bogov in bajeslovnih bitij:

bog Zevs, boginja Živa, vila Arka …

!!! Verujem v boga Očeta. Verujem v Boga.

      O bog, kako sem te pogrešal.

      O vilah, rojenicah in sojenicah beremo v bajkah.

7. Poosebitve (pesniki in pisatelji):

… moja Ljubezen, kje si …

8. Imena živali:

Koki, Liska, Puhi …

ZEMLJEPISNA IMENA

delimo na

1. nenaselbinska in

2. naselbinska.

Enobesedna lastna nenaselbinska imena pišemo z veliko začetnico: Triglav, Mura …

Začetke stalno sestavljenih nenaselbinskih imen pišemo z veliko začetnico, sicer pa upoštevamo načelo občno in lastno ime:

Ljubljanska kotlina
Enobesedna lastna naselbinska imena pišemo z veliko začetnico: Ptuj, Maribor …

Sestavljena naselbinska imena pišemo:

-vse sestavine z veliko: Ilirska Bistrica, Slovenska Bistrica, Zidani Most, Rimske Toplice … Izjema so le sestavine vas, selo, trg, mesto, in to le, če niso na prvem mestu stalno sestavljenega zemljepisnega lastnega imena: Novo mesto, Opatje selo, Stari trg, Dolenja vas.

STVARNA IMENA

Stvarna imena delimo na:

1. stvarna občna imena in jih pišemo z malo začetnico,

2. stvarna lastna imena in jih pišemo z veliko začetnico.

Stvarna občna imena pišemo z malo začetnico.To so poimenovanja:

· društev, klubov, strank, vojaških enot, zavodov, podjetij, organov, industrijskih izdelkov

Janez je član ribiškega društva. 

· zgodovinskih dogodkov

V času druge svetovne vojne so bili izgnan.
· meddržavne zveze

Podpisali so trojni pakt o vojaški pomoči.

· imena praznikov: božič, novo leto, valentinovo, silvestrovo, dan mrtvih, jurjevo, advent
· poimenovanja vrste objektov (ne posamezne stavbe), iznajdb …

Večina mest ima magistrat, rotovž in mestno hišo.
· poimenovanja nagrad, odlikovanj, priznanj: priznanje za hrabrost, olimpijska zlata medalja, plaketa mesta Ljubljane, oskar …

!!!  Podeljene so bile Bloudkove plakete.

· poimenovanja iz pridevnikov na -ov/-ev: vinčestrovka (puška),  janževec (vino), tamovec  (tovornjak) …

· vrstna imena zdravil: aspirin, ospen, apavrin …

· poimenovanja obdobij in gibanj: moderna, impresionizem, cankarjanstvo …

!!! Vrstne pridevnike na -ov/-ev, -in  iz lastnih imen lahko pišemo z veliko ali malo začetnico:

Pitagorov izrek, adamovo jabolko, Ohmov zakon, Papinov lonec …

Stvarna lastna imena pišemo z veliko začetnico. Poimenujejo:
· literarna dela, časopise, skladbe, slikarska dela, umetnostna in neumetnostna besedila, prireditve, filme …

Eden od Vorančevih romanov je Požganica. 

· družbene in politične organizacije, gospodarska združenja, zveze, stranke …

To so prostori Gospodarske zbornice Slovenije. 

· vojaške organizacije in njihove enote, sklade, društva, družbe, delovne skupnosti, zavode, ustanove, upravne enote, organe družbenopolitičnih skupnosti in ustanov, podjetij …
Bil je pripadnik Teritorialne obrambe . Dobili smo posojilo od Mednarodnega denarnega sklada.

· imena meddržavnih zvez

To so članice Evropske gospodarske skupnosti. Poljska je pripadala Varšavskemu paktu.

· imena posameznih vozil: (ladja) Galeb, (vlak) Modri vlak …

· imenovalni prilastki k vrstnim imenom izdelkov:

Kadi cigarete Boss. Kupili smo otroško sobo Boštjan. Uporabljam zobno pasto Colgate. Rada imam čokolado Gorenjka. Vozi se s škodo Oktavia. 

!!! Kadim boss.  Kadim cigarete Boss.

LOČILA

Raba ločil

1. Skladenjska raba ločil pomeni rabo ločil v stavkih, povedih, zloženih povedih:

· končna ločila v povedi: pika, klicaj, vprašaj, tri pike in pomišljaj

· nekončna ločila v povedi: vejica, podpičje, dvopičje, tri pike, pomišljaj

· na začetku povedi: narekovaj, stavčni pomišljaj (alineja), tri pike za označevanje izpusta

· ne glede na mesto v povedi: oklepaj, uklepaj, zaklepaj, narekovaji, dvodelni ali enodelni pomišljaj, vezaj, poševnica, opuščaj, tri pike

2. Neskladenjska raba ločil pomeni rabo v nestavčnih enotah za ponazarjanje, v pomenu 

proti, za ločevanje enot:

· krajšave besed in besednih zvez: dr. (doktor)

· v datumih: 14. 03. 2003

· kot znak proti ali deljeno: 50 : 2

· pri zapisih denarne vrednosti: 3,000.000.00 SIT

· pri označevanju časa: 5. 30

PREMI GOVOR (poročani govor)

pomeni, da dobesedno, natančno zapišemo povedano.

Sestavljen je iz dveh delov:

a) spremnega stavka, ki nam pove, kdo je tisti, ki govori, je govoril … 

b) dobesednega navedka, ki je natančni zapis povedanega in ga označimo z narekovaji. 

Spremni stavek je lahko: 

· pred dobesednim navedkom: Soseda vzdihne: „Oh, to vreme.“

· za dobesednim navedkom: „Oh, to vreme,“ vzdihne soseda.
!!! Namesto vejice je lahko klicaj ali vprašaj, vendar pričnemo spremni stavek z malo začetnico (razen, če bi spremni stavek začeli z lastnim imenom). 

„Kaj?“ je rekla soseda.

„Mir!“ je zavpila soseda. 

· v dobesednem navedku: „Oh,“ vzdihne soseda, „to vreme.“
!!! „A spet?“ se začudi soseda, „to vreme.“

     „Presneto!“ jezno soseda, „spet to vreme.“

POGOSTE NAPAKE 

1. Pridevniki na -ski, -ški: Slovenija – slovenski, Beneška Slovenija – beneškoslovenski, 

!!! V Slovenski Bistrici (kraj) so delavci Slovenske knjige (ime založbe) prodajali Slovenski pravopis (naslov knjige) in svilene slovenske zastave. 

2. Samostalniški zaimki: Medve bova deklamirale. (napačno) Medve (midve) bova 

deklamirali. 

3. Raba predloga čez in skozi: ni šel čez vrata, ampak skozi, gledal je skozi okno, vrgel je 

čez ograjo, 

4. Raba predloga iznad: Snemi sliko iznad moje pisalne mize. (od kod?) Slika visi nad mojo 

pisalno mizo. (kje?). 

5. Raba predloga izpod: Priplazil se je izpod ruševin. Hrček leži pod odejo. Pod to ceno ne

dam. Otroci pod petimi leti. 

6. Predlog na: Napačno: čakati na sestro              Pravilno: čakati sestro

                                            navaditi se na to                             navaditi se tega

                                            priti na telefon                                priti k telefonu

                                            pasti na izpitu                                 pasti pri izpitu

                                            pridobiti na času                            pridobiti čas

                                            kaj je na tej stvari                          kaj je s tem

7. Predlog od: Napačno: darilo od očeta                  Pravilno: očetovo darilo
8. Zanikani rodilnik: Napačno: nisem jo videl        Pravilno: nisem je videl
                                                    to nisem vedel                        tega nisem vedel

                                                   nisem dobil kavo                    nisem dobil kave
9. Napačna raba glagolov moči : morati: Nalogo moraš narediti doma. Ne morem je napisati, ker nimam zvezka. 

10. Gre za kaj: Napačno: Gre se za to, da kaj naredimo.            Pravilno: Gre za to, da … 

                                          Šlo se je za denar.                                              Šlo je za denar.

                                         Gre se za denar.                                                 Gre za denar.

11. Išče se Urša Plut: Išče se Uršo Plut. Iščemo Uršo Plut. 

12. Vikanje: Gospod, bi mi pomagali? Gospa, tako ne smete govoriti. 

 Napačno: Gospa, boste prišla na obisk?                        Pravilno: Gospa, boste prišli … 

                 Tega ne boste naredil.                                                    Tega ne boste naredili.

                 Gospa, bi zaprla vrata.                                                  Gospa, bi zaprli … 

13. Germanizmi: Napačno: zasilna zavora                   Pravilno:   zavora v sili 

                                            v slučaju potresa                                  ob potresu

                                            drenj                                                     gneča

                                            predčasen                                             prezgoden

                                            izstaviti račun                                       izdati račun

                                            to mi ne odgovarja                               to mi ne ustreza

                                            predpogodba                                        pripravljalna pogodba

                                            na predvečer obletnice                        na večer pred … 

14. Svojilne oblike: Aljoša – Aljošev in ne Aljošin; Jaka – Jakov in ne Jakin

BESEDILNE VRSTE

ZAHVALA je lahko uradna ali neuradna. URADNA ima predpisano obliko: v levem zgornjem kotu sporočevalec napiše svoje podatke (ime, priimek in naslov), pod njimi navede podatke o naslovniku, v desnem kotu pa napiše kraj in datum; besedilo naslovi z imenom besedilne vrste in nato po nagovoru (Spoštovani!/Cenjeni!) navede, za kaj se zahvaljuje; na koncu pripiše pozdrav in se podpiše. 

Sporočevalec uporablja prvoosebno glagolsko obliko, če se zahvaljuje v imenu ustanove, pa 1. osebo množine.

OPRAVIČILO. URADNO ima značilno obliko uradnega besedila (gl. opis uradne zahvale). Sporočevalec izrazi obžalovanje zaradi storjene "napake" in navede vzrok zanjo.Včasih je potrebno priložiti tudi dokazilo (npr. zdravniško spričevalo, vabilo na sodišče ipd.).

VABILO. URADNO ima obliko uradnega besedila (gl. opis uradne zahvale). Sporočevalec v vabilu navede, na katero prireditev vabi, kraj in čas njenega poteka. Vabilo na sestanke vsebuje tudi dnevni red.
URADNA ZAHVALA

Društvo upokojencev Celje

Šarhova 8

3000 Celje
(datum mora biti v isti vrsti kot kraj)  Celje, 18. 11. 1998

Gimnazija V. Oblaka

Cankarjeva 3

3000 Celje

ZAHVALA

 Spoštovani gospod ravnatelj,

 

(če namesto vejice napišete klicaj, nadaljujete z veliko začetnico)

dovolite, da se v imenu Društva upokojencev iskreno zahvalim za pomoč, ki so jo našim članom v času poplav izkazali dijaki Vaše gimnazije. Marsikateri upokojenec ne bi zmogel sam prenašati bremen iz poplavljenih stanovanj in kleti. Vaši dijaki so nam zelo olajšali delo.

Pri delu z mladimi Vam želimo veliko uspehov in Vas lepo pozdravljamo.



                             Franc Miklič,



predsednik Društva upokojencev Celje

URADNO OPRAVIČILO
Založba Školjka, d. o. o.

Vodnikov trg 13

1000 Ljubljana
Ljubljana, 15. 5. 1999

Spoštovani gospod

Pavle Nemec

Koroška c. 10

1000 Ljubljana

OPRAVIČILO

Spoštovani!

Veseli nas, da ste se naročili na našo knjižno zbirko VSE O …, ki naj bi izšla konec maja 1999. Žal pa je v tiskarni prišlo do večje okvare, zato bodo knjige izšle šele konec julija t. l..

Opravičujemo se za zamudo in Vas prosimo za razumevanje.

Lep pozdrav 





Jožica Peternelj,





direktorica

URADNO VABILO
Gimnazija Alojza Kraigherja

Brnčičeva 26

1000 Ljubljana

Ljubljana, 8. 1. 1999

VABILO članom Sveta šole

Vljudno Vas vabimo na 4. sejo Sveta šole Gimnazije Alojza Kraigherja, ki bo 15. 1. 1999 ob 10. uri v sobi 205 (2. nadstr.).


Dnevni red:

1. Potrditev zapisnika 3. seje

2. Poročilo o poteku informativnega dneva

3. Organizacija obveznih izbirnih vsebin

4. Razno

Lep pozdrav




                                                   Darja Klančnik,




 predsednica Sveta šole, l.r.

URADNA PROŠNJA, PRIJAVA, PRITOŽBA

Imajo značilno zunanjo obliko: glavo, jedro, zaključek in priloge.

URADNA PROŠNJA ima obliko uradnega besedila.

V glavi v levem zgornjem kotu navedemo podatke o sporočevalcu (ime, priimek, naslov), pod tem podatke o naslovniku (ime podjetja/ustanove, njen naslov), v desnem zgornjem kotu pa kraj in datum.

Jedro vsebuje naslov, tj. izrazitev sporočevalčevega namena in teme besedila 

(npr. Prošnja za dodelitev …), nagovor (npr. Spoštovani!), izrek prošnje in njeno utemeljitev - po kratki predstavitvi (rojstni podatki, šolanje, zaposlitev ipd.) navajamo predvsem tiste podatke, ki so pomembni za rešitev prošnje.V zaključku se zahvalimo za razumevanje in morebitno ugodno rešitev, temu sledi pozdrav, desno spodaj pa se čitljivo podpišemo.

Dokazila po abecednem redu ali po pomembnosti zapišemo levo spodaj (Priloge).

URADNA PRIJAVA. Sestavljajo jo glava, jedro (vsebina), zaključek in priloge.

Od prošnje se loči po tem, da se na začetku jedra sklicujemo na razpis ali oglas.
URADNA PRITOŽBA ima glavo, jedro, zaključek in priloge. V jedru nazorno pojasnimo vzroke svojega nezadovoljstva in jih utemeljimo s stvarnimi dokazi (te navedemo v prilogi). Navajamo samo resnične in preverljive podatke.

URADNA PROŠNJA

Peter Oblak

Steletova 15

8000 Novo mesto
Novo mesto, 5. 9. 2001

Gimnazija Novo mesto

Seidlova 9

8000 Novo mesto

PROŠNJA ZA DODELITEV STATUSA ŠPORTNIKA V ŠOL. L. 2001/2

Spoštovani!

Kot dijak 4.b Gimnazije Novo mesto prosim za dodelitev statusa športnika v šolskem letu 2001/2.

Košarko sem začel trenirati pod strokovnim vodstvom v šestem razredu …nato sem se uvrstil v člansko ekipo … V šoli sem dober dijak …

Ker si želim, da se moj učni uspeh ne bi poslabšal, prosim za dodelitev statusa športnika.

Prepričan sem, da bom uresničil vaša in svoja pričakovanja, če boste ustregli moji prošnji.

Zahvaljujem se vam za razumevanje in vas lepo pozdravljam.



/lastnoročni podpis/

Priloge: - priporočilo kluba

URADNA PRIJAVA

Ana Javornik

Linhartova 3

1000 Ljubljana

Gimnazija Ledina

Resljeva 12

1000 Ljubljana

Prijava na razpis za prosto delovno mesto knjižničarke

Spoštovani!

Prijavljam se na prosto delovno mesto knjižničarke, razpisano v Delu 25. marca t. i..

Rodila sem se … Po diplomi sem se zaposlila …

Delo v knjižnici me veseli, ker … Poleg obveznih bibliopedagoških ur sem vodila tudi tekmovanja za bralno značko … 

Vaš razpis mi ponuja možnost, da … Potrudila se bom, da vas ne bom razočarala,če me boste izbrali na razpisano delovno mesto.

Zahvaljujem se vam za zaupanje in vas lepo pozdravljam.



                                                                                                           /lastnoročni podpis/

Priloge:

URADNA PRITOŽBA

Marjetka Cankar

Groharjeva 33

1000 Ljubljana
Ljubljana, 5. 9. 1999

Elektro Ljubljana

Slovenska cesta 58

1000 Ljubljana

PRITOŽBA ZARADI NEUTEMELJENEGA ODKLOPA ELEKTRIČNE ENERGIJE

Spoštovani!

Pišem vam zaradi neutemeljenega odklopa električne energije 3. 9. 1999 zaradi domnevno neplačanih zapadlih obveznosti za mesece … 
Prvo obvestilo o neplačanih obveznostih sem prejela … 
Ponovno obvestilo … 
Pritožujem se zaradi nevestnega in nekorektnega ravnanja vaših uslužbencev in zahtevam … 

Pričakujem tudi opravičilo za neprimerno ravnanje.
Z željo, da do podobnih nesporazumov ne bi več prihajalo, vas lepo pozdravljam.



/lastnoročni podpis/

Priloge:

URADNO POTRDILO, POOBLASTILO, IZJAVA

URADNO POTRDILO mora vsebovati podatke o ustanovi oz. osebi, ki kaj potrjuje, podatke o osebi, za katero se potrjuje, da je prejela ali se česa ni udeležila ipd., ter podatke o tem, kaj se potrjuje, lahko pa tudi, za kateri namen se izdaja potrdilo. Potrdilo mora biti podpisano (žig) in mora imeti datum.

URADNO POOBLASTILO mora vsebovati podatke o pooblastitelju in pooblaščencu, podatke o tem, za kaj se kdo pooblašča, in obdobje, za katero velja pooblastilo. Imeti mora datum in podpis pooblastitelja in pooblaščenca, 

kar overi uradna oseba.

URADNA IZJAVA mora vsebovati podatke o osebi, ki kaj izjavlja, ter tisti podatek, ki ga sporoča kot resničnega. Imeti mora tudi datum.

URADNO POOBLASTILO

Marija Zarnik

Urhova c. 11

4290 Tržič
Tržič, 4. 3. 2000

POOBLASTILO

Pooblaščam svojo sestro Cirilo Jamnik, da v letošnjem letu ureja zadeve za mojega sina Tomaža …

Podpis pooblaščenca
                                                                                /lastnoročni podpis/

